
Koolieelse lasteasutuse Tareke
juhataja ametisse kinnitamine
1. Asjaolud ja menetluse käik

Narva Linnavalitsuse 13.08.2008.a. korraldusega nr 987-k oli kuulutatud välja konkurss koolieelse lasteasutuse Tareke juhataja vaba ametikoha  täitmiseks ning kinnitatud konkursikomisjoni koosseis. Konkursikomisjonile läbivaatamiseks laekus 2 sooviavaldust. Konkursikomisjon 29.09.2008.a. toimunud istungil otsustas hääletamise tulemusel esitada koolieelse lasteasutuse Tareke juhataja ametisse kinnitamiseks pr Jelena Konovalova kandidatuuri. 
2. Õiguslikud alused

Koolieelse lasteasutuse seaduse § 21 lõike 5 alusel juhataja vaba ametikoha täitmiseks korraldatakse avalik konkurss. Konkursi kuulutab välja ja selle läbiviimise korra kehtestab valla- või linnavalitsus. Konkursi võitnud isiku kinnitab ametisse valla- või linnavalitsus.
3. Otsus

Kinnitada pr Jelena Konovalova koolieelse lasteasutuse Tareke juhataja ametisse ning sõlmida temaga tööleping. 
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

